Mandal prestegjeld

Mandal prestegjeld, også benevnt Ydre Mandall eller Halse, var et prestegjeld tilhørende Mandal prosti i Agder og Telemark bispedømme i Den norske kirke. Det omfattet sogn i tidligere Mandal, nå Lindesnes kommune i Agder fylke, og hovedkirken var Mandal kirke.

 Historikk 
Marnardalr sókn (norrønt) har sin opprinnelse fra kristningen av landet. Mandal(en) prestegjeld antas å gå tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Da sognepresten i Øvre Mandalen døde, foreslo Jon Simonsen, som var lagmann på Agdesiden ca 1546-75, for øvrigheten, og beskrev "den ringe wilkor" som to sogneprester måtte ha ettersom det var to prestegjeld. Derfor ble de slått sammen til ett prestegjeld med en sogneprest. Da er det med ett Mandal prestegjeld, hvilket bestod av Halse hovedsogn med Holum, Øyslebø, Laudal og Harkmark som annekssogn.

Prestegjeldet er i 1620 omtalt i Graagaas som Mandal Præstegjeld under Mandals Prouistij, tilhørende Stavanger stift. Det bestod på denne tiden av Halszaa hovedkircke, Haaleim kircke, Øszlebø kircke, Løffdal kircke og Harckmarck kircke. Ved kgl.res. av 6. mai 1682 ble prestegjeldet overført til det nye Christianssands stift.

Det vidløftige prestegjeldet bestod til 1788, da det ble delt slik at Holum prestegjeld med Øyslebø og Laudal annekser ble eget sognekall. Da ble Mandal, Halse og Harkmark værende i Mandal prestegjeld.

Mandal prestegjeld dannet grunnlaget for Halse og Harkmark formannskapsdistrikt, som ble opprettet i 1837.

I 1970 ble Holum sogn tilbakeført til Mandal prestegjeld.Prestegjeld og sogn i Vest-Agder, arkivverket.no

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Sogneprester
 Navn   Periode Janus Claudius Schelven  1788–1816 Jens Lessøe Fabricius  1816–1842 Niels Nielsen Vogt  1842–1856 Christian Wilhelm Koren  1856–1871 Wilhelm Hansteen  1871–1878 Jens Kristian Ellefsen  1879–1890 Georg Franz Harbitz  1890–1911 Ove Guldberg Arctander  1913–1922 Gabriel Skagestad  1922–1926 Einar Iversen  1926–1939 Erik Thorleif Bjertnes Sundby  1939–1960 Godvin Ousland  1961–1972 Arne Stensager  1972–1989 Frank Inge Kolberg  1989–2001 Per Ragnar Haraldstad  1999– Prost Sigurd Skjelsbæk  2002–Kateketer og kapellaner
 Navn   Periode Christen Nygaard  1856–1868 Christopher Knudsen  1869–1876 David Vogt  1877–1882 Olaf Eugen Mohr  1882–1897 Andreas Normann Bonde  1897–1905 Reidar Kobro  1905–1913 Andreas Kristian Andersen Grimsø  1914–1918 Ole Bye Minsaas  1919–1920 Frithjof Smith-Gahrsen  1933–1946 Godvin Ousland  1946–1960 Arne Kåre Torgersen  1961–1971 Gunnar Selvik  1971–1976 Hans Erik Hallingstad  1976–1985 Inge Bjørkhaug  1986–1994 Jan Inge Revheim  1984–1999 Per Ragnar Haraldstad  1997–1999 John Gunnar Raen  1991–2000 Håkon Borgenvik  2001–
Kateketer fram til 1913, kapellaner fra 1914.Organister
 Navn   Periode Ludvig Sverre Forwald  1840–1843 Hans Olsen  1843–1864 Theodor Hilde  1864–1871  Oscar Edvard Fredrick Zogbaum  1871–1875 Theodor Hilde  1875–1878 Andreas Skogstad  1878–1888 Kristian Nielsen  1888–1890 Karl Vik  1892–1894 Rudolph Magnus Forwald  1894–1904 Lars Heggen  1904–1912 Bernhard Børresen  1912–1913 John Thorkildsen  1913–1920 Kuno August Henrich Martens  1921–1945 Thomas Julius William Salvesen  1945–1958 Yngvar Lillesund  1958–1979 Lars-Gunnar Velle  1979–1988 Tormod Lindland  1988– Britt Turid Madsen  1998–

 Kirkesogn 

Prestegjeldet hadde ved sin avvikling følgende sogn og kirker:
 Mandal
 Harkmark
 Holum

 Kilder 


 Referanser 

Kategori:Lindesnes' historie
Kategori:Prestegjeld i Vest-Agder
Kategori:Prestegjeld i Agder og Telemark bispedømme